ÚRAD VLÁDY SLOVENSKEJ REPUBLIKY
              Sekcia vládnej legislatívy

	Na rokovanie vlády SR
	Dňa    18. augusta 2004
	K materiálu č. 17547/2004  
	K bodu č. 46...... 

S T A N O V I S K O

k návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov

I.

     Návrh zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov predkladá na rokovanie vlády Slovenskej republiky podpredseda vlády a minister financií Ivan Mikloš na základe Plánu legislatívnych úloh vlády SR na rok 2004.

II.

     Cieľom predloženého návrhu zákona je zosúladenie platného zákona s právom Európskej únie a umožniť širšie uplatnenie podpory slovenských vývozcov.

     Účelom návrhu zákona je najmä umožniť poistenie tuzemského rizika vývozcov, upresniť postup pri menovaní a odvolávaní guvernéra a viceguvernérov a takisto doplnenie zákona a nové ustanovenia, týkajúce sa predkladania informácii, ktoré súvisia s činnosťou Eximbanky SR.

III.

     Legislatívna rada vlády Slovenskej republiky prerokovala predložený návrh zákona 10. augusta 2004 a odporučila predkladateľovi do návrhu zapracovať jej pripomienky a odporúčania (päť pripomienok a odporúčaní), a predložiť nové znenie návrhu zákona na rokovanie vlády SR.

     Sekcia vládnej legislatívy Úradu vlády Slovenskej republiky konštatuje, že návrh zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov je na rokovanie vlády SR predložený v novom znení, v ktorom sú pripomienky a odporúčania Legislatívnej rady vlády Slovenskej republiky zapracované. 

IV.

     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov v predloženom znení schváliť.

Bratislava 16. augusta 2004
Vypracoval: Zoltán Sárkány

               Štefan  G r m a n
                                                generálny riaditeľ
                                                                                                 sekcie vládnej legislatívy